Държавен вестник, бр. 6, 2026 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  6
техническо обслужване. Задължително е присъствието на реални или учебни модели на части от 
електрическите системи на локомотиви, мотриси или трамваи, както и стендове за упражнения 
по свързване на електрически вериги, проверка на напрежение, ток, съпротивление и откриване 
на повреди. Необходимо е обучаемите да имат възможност да работят с функционални панели 
за диагностика и изпитване, включващи контролни табла, електронни модули и компоненти от 
системите за управление и енергозахранване. 
 
Работните зони следва да бъдат оборудвани с технически средства за безопасност, 
включително аварийни прекъсвачи, защитни релета, заземяване, изолиращи подложки и лични 
предпазни средства за всеки обучаем. При наличието на симулационни устройства за 
управление и диагностика се изисква интегриран софтуер, който да позволява проиграване на 
различни сценарии – от нормална експлоатация до отказ на системи и реакция в аварийни 
ситуации. Софтуерната среда трябва да поддържа визуализация на параметри, системни 
съобщения и история на събития, с възможност за генериране на автоматични отчети и анализи. 
 
В обучителната база следва да бъдат обособени пространства за работа по техническа 
документация, включително контролни листове, протоколи и електронни формуляри за 
въвеждане на данни от извършени проверки и ремонти. Осигуряването на възможност за работа 
в екип, комуникация с диспечерски пунктове в симулирана среда и взаимодействие с цифрови 
платформи е съществена част от практическото обучение.  
 
Работната среда трябва да отговаря на изискванията за реалистичност, безопасност и 
приложимост, така че обучаемите да развият практически компетентности, адекватни на 
реалните работни процеси в транспортната система. 
Във връзка с дейностите, които обучаваните лица трябва да усвоят, е необходимо 
обучението по практика да се извършва в реална железопътна работна среда – железопътна гара, 
жп участък, локомотивно депо и други функционални звена от инфраструктурата и 
експлоатацията. 
Обучението за придобиване на правоспособност за управление на МПС от категория В се 
провежда от учебен център съобразно изискванията на Наредба № 37 от 2002 г., за условията и 
реда за обучение на кандидатите за придобиване на правоспособност за управление на моторно 
превозно средство и условията и реда за издаване на разрешение за тяхното обучение. 
 
 
6. Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Транспорт, корабоплаване и авиация“, „Електротехника, 
електроника и автоматика“ и „Енергетика“ от област на висше образование „Технически науки“ 
от Класификатора на областите на висше образование и професионалните направления“, приет с 
Постановление № 125 от 2002 г. на Министерския съвет (обн., ДВ, бр. 64 от 2002 г.; посл. доп., 
бр. 94 от 2005 г.), съответстващи на професията. 
Учителска длъжност по учебен предмет или модул от професионалната подготовка, може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
професионална квалификация „учител“, придобили съответната професионална квалификация 
при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
64